Lietuvos Respublikos užsienio reikalų ministerija

Lietuvos Respublikos užsienio reikalų ministerija – Lietuvos vyriausybės institucija (ministerija), atsakinga už užsienio reikalų ir saugumo politiką: tarptautinius santykius, ekonominį saugumą, užsienio prekybą, Lietuvos Respublikos, jos juridinių ir fizinių asmenų teisių ir interesų apsauga užsienyje; narystės Europos Sąjungoje koordinavimą; atstovavimą užsienyje, diplomatinius ir konsulinius santykius, diplomatinę tarnybą, vystomojo bendradarbiavimo politiką; užsienio lietuvių ryšių su Lietuva stiprinimą..

Vadovauja ministro pirmininko teikimu prezidento skiriamas užsienio reikalų ministras.Brandt E., Užsienio reikalų ministerija : diplomatija kaip profesija, Vilnius, 2007. 

 Istorija 

 Tarpukaris 
1918 m. lapkričio 3 d. Lietuvos Valstybės Tarybos XI-oje sesijoje buvo priimtas nutarimas dėl 9 ministerijų, tarp jų ir užsienio reikalų ministerijos, įsteigimo.Jakštas J., Nepriklausomos Lietuvos istorija 1918 - 1940, Chicago, 1991. Tų pačių metų lapkričio 4 d. prof. Augustinui Voldemarui buvo pavesta sudaryti pirmąją laikinąją Lietuvos Vyriausybę. Prof. A. Voldemaras išreiškė norą užimti ne tik Ministro pirmininko, bet ir užsienio reikalų ministro postą ir tapo pirmuoju užsienio reikalų ministru. Tuo metu svarbiausiu Užsienio reikalų ministerijos tikslu buvo atkurtos Lietuvos valstybės pripažinimas ir siekis pasikeisti Lietuvos diplomatinėmis atstovybėmis su užsienio valstybėmis. Pirmuoju oficialiai pripažintu Lietuvos pasiuntiniu užsienio valstybėje, Vokietijoje, priimtu su visomis diplomatinėmis privilegijomis, 1918 m. lapkričio 20 d. tapo Jurgis ŠaulysGaigalaitė A., Lietuvos užsienio reikalų ministrai 1918-1940, Kaunas, 1999. . Jis taip pat buvo įgaliotas įkurti Lietuvos atstovybę Šveicarijoje, o vėliau ir su Vokietija kariaujančiose JAV, Anglijoje ir Prancūzijoje. 1920 m. liepos 12 d. buvo pasirašyta Lietuvos ir Sovietų Rusijos taikos sutartis, kuria Rusija atsisakė nuo bet kurių teisių į Lietuvą. Ministerijoje buvo įvesti diplomatinėje praktikoje įprasti diplomatiniai laipsniai, rangai. Kadangi pagal tuometę diplomatinę praktiką ambasadorių titulais galėjo vadintis tik didžiųjų valstybių atstovai, aukščiausias diplomatinis rangas Lietuvoje iki pat okupacijos buvo nepaprastasis pasiuntinys ir įgaliotasis ministras. 1921 m. Ministeriją sudarė keturi departamentai: Bendrasis (sudarytas iš konsulinio ir diplomatinių pasų skyriaus, buhalterijos, archyvų bei bendrosios raštinės skyrių – viso 25 darbuotojai); Rytų (7 darbuotojai); Europos Centro (7 darbuotojai) ir Vakarų (6 darbuotojai). 123 Lietuvos diplomatai dirbo užsienyje. Nuo trečio dešimtmečio pabaigos įsitvirtino pastovi URM struktūra, kurią sudarė Ministro kabinetas ir trys departamentai: Politikos; Teisių ir administracijos bei Ekonomikos. 1940 m. pradžioje URM turėjo 218 darbuotojų, iš jų 123 dirbo centre, 95 – pasiuntinybėse ir konsulatuose užsienyje. Tarpukaryje Lietuva turėjo 12 užsienio reikalų ministrų; buvo įkūrusi 15 pasiuntinybių (kai kurie pasiuntiniai atstovavo Lietuvos interesams iškart keliose šalyse). 1940 m. sausio 1 d. Lietuva turėjo 12 karjeros konsulatų.

 Veikla okupacijos metu 
miniatiūra|Stasys Lozoraitis
1940 m. gegužės 31 d., pritarus tuometiniam LR prezidentui A. Smetonai, užsienio reikalų ministras J. Urbšys telegrama Nr. 288 informavo svarbiausias Lietuvos pasiuntinybes užsienyje, jog okupacijos atveju Lietuvos diplomatinės tarnybos vadovu skiriamas nepaprastasis ir įgaliotasis ministras Romoje S. Lozoraitishttp://lzinios.lt/lzinios/istorija/penki-istikimybes-desimtmeciai/142392/, jo pirmuoju pavaduotoju – nepaprastasis ir įgaliotasis ministras Prancūzijoje P. Klimas, antruoju – nepaprastasis ir įgaliotasis ministras Šveicarijoje J. Šaulys. Lietuvos diplomatinė tarnyba tapo vienintele valstybine institucija Lietuvoje, 1940 m. liepos ir rugpjūčio mėnesiais protestavusia prieš valstybės aneksiją. 1940 m. vasarą Sovietų Sąjunga ėmėsi energingų žygių perimti Lietuvos aukso atsargas ir pasiuntinybių pastatus užsienio valstybėse. Nepaisant griežtų Lietuvos atstovų protestų, dalis valstybių (Italija, Vokietija, Švedija ir kai kurios kitos) patenkino neteisėtus sovietų reikalavimus.http://genocid.lt/Leidyba/6/laurynas6.htm1940 m. liepos 23 d. JAV valstybės sekretorius Sumner Welles, remdamasis Stimsono doktrina, pareiškė, kad JAV nepripažins Baltijos valstybių inkorporacijos į SSRS sudėtį. JAV savo teritorijoje ir toliau leido veikti Lietuvos diplomatiniams atstovams bei atsisakė perduoti sovietams Lietuvos aukso atsargas. Lietuvos diplomatinei tarnybai iki 1990 m. pavyko išlaikyti atstovavimą svarbiausiose Vakarų valstybėse. Po St. Lozoraičio mirties diplomatijos vadovo pareigas perėmė įgaliotasis ministras Vašingtone Stasys Antanas Bačkis.Vasiliauskienė A., Stasio Antano Bačkio gyvenimo ir veiklos bruožai, Vilniuųs, 1996.  Nuo 1987 m. lapkričio 15 d. jis perdavė vadovavimą atstovybei Vašingtone St. Lozoraičiui-jaunesniajam, o pats grįžo į Paryžių. Nuo 1990 m. užsienio valstybėse likusi Lietuvos diplomatinė tarnyba sėkmingai bendradarbiavo su naujai atgimstančios Lietuvos diplomatais, dalijosi savo patirtimi ir ryšiais, o dalis užsienyje dirbusių diplomatų sėkmingai įsijungė į atkurtos Lietuvos Respublikos diplomatinę tarnybą.

 Veikla 
kairėje|miniatiūra|Linas Linkevičius susitikime su Baltijos šalių užsienio reikalų ministrais Edgars Rinkēvičs, Marina Kaljurand ir John Kerry,
Šiandien Ministerijai vadovauja užsienio reikalų ministras. Jį skiria ir atleidžia Respublikos Prezidentas  Ministro pirmininko teikimu. Jis pavaldus Lietuvos Respublikos Seimui, Respublikos Prezidentui ir Ministrui Pirmininkui. Užsienio reikalų ministras vadovauja ministerijai, sprendžia jos kompetencijai priklausančius klausimus, pasirašo tarptautines sutartis, užtikrina ministerijai priklausančių teisės aktų įgyvendinimą, teikia įstatymų projektus, užtikrina Lietuvos Respublikos Vyriausybės ir Ministro Pirmininko pavedimų vykdymą, tvirtinta Strateginio planavimo metodiką, teikia metines ataskaitas, koordinuoja ir kontroliuoja ministerijos administracijos padalinių veiklą, taip pat Lietuvos Respublikos diplomatinių atstovybių, konsulinių įstaigų ir atstovybių prie tarptautinių organizacijų veiklą, teikia Respublikos Prezidentui pasiūlymus dėl Lietuvos Respublikos nepaprastojo ir įgaliotojo ambasadoriaus, Lietuvos Respublikos nepaprastojo pasiuntinio ir įgaliotojo ministro diplomatinių rangų suteikimo, o Lietuvos Respublikos Vyriausybei – dėl diplomatinio atstovo (nepaprastojo ir įgaliotojo ambasadoriaus) skyrimo ir atšaukimo, nustato viceministrų veiklos, ministerijos kanclerio administravimo sritis.

Ministrui jo veikloje pataria politinio pasitikėjimo tarnautojai – viceministrai. Ministerijoje jų negali būti daugiau nei keturi. Jie organizuoja ir kontroliuoja pavedimų vykdymą, teisės aktų projektų rengimą ir derinimą, ministro pavedimu atstovauja ministrui, pristatydami ir aptardami ministro politines nuostatas ir sprendimus visuomenei.

Lietuvos užsienio politikai analizuoti, planuoti, formuoti, koordinuoti ir įgyvendinti URM skirta politikos direktoriaus pareigybė. Jo funkcijų vykdymas susijęs su intensyviu aukšto lygio Lietuvos atstovavimu užsienyje. Politikos direktorius dalyvauja ministerijos vadovybės veikloje, bendradarbiauja su ministerijos administraciniais padaliniais, šalies ir užsienio institucijomis, organizacijomis ir individualiais partneriais. Jis taip pat rūpinasi saugumo politikos, bendradarbiavimo su užsienio šalimis, jų regionais bei tarptautinėmis organizacijomis formavimu, įgyvendinimu ir plėtojimu, Rytų kaimynystės politikos stiprinimu, žmogaus teisėmis ir demokratija, Europos politika, transatlantiniu ir vystomuoju bendradarbiavimu bei parama demokratijai.http://zyme.lrytas.lt/uzsienio-reikalu-ministerija-urm 

Ministerijos administracijos vadovas yra kancleris. Jis koordinuoja ir kontroliuoja ministerijos administracijos padalinių veiklą, užtikrina, kad įgyvendinant ministerijos strateginius veiklos planus optimaliai būtų valdomi ir panaudojami finansiniai, materialiniai, intelektiniai ir informacijos ištekliai. Užsienio reikalų ministras turi savo patariamąją instituciją, vadinama kolegija.

 Ministrai 

 Dabartinė vadovybė 
Nuo 2024 m. gruodžio 12 d. užsienio reikalų ministerijai vadovauja Kęstutis Budrys.Kęstutis Budrys pradeda eiti užsienio reikalų ministro pareigas: Lietuvos balsas išliks tvirtas ir girdimas pasaulyje Jo komandą sudaro:Užsienio reikalų ministras Kęstutis Budrys pristatė savo komandą 
Aktuali ministerijos vadovybės sudėtis (atnaujinta 2024 m. gruodžio 12 d.)ViceministraiJulius PranevičiusKanclerisAistė StakėnienėSigitas MitkusGabija Grigaitė-Daugirdė

 Ministrai 

 1918-1940 m. 
Nr. Ministras Pareigų laikotarpis1Augustinas Voldemaras1918-11-11 – 1919-04-122Mykolas Sleževičius1919-04-12 – 1919-10-063Augustinas Voldemaras1919-10-06 – 1920-06-194Juozas Purickis1920-06-19 – 1922-01-015Vladas Jurgutis1922-01-01 – 1922-09-286Ernestas Galvanauskas1922-09-28 – 1924-06-107 Valdemaras Vytautas Čarneckis1924-06-18 – 1925-09-258Mečislovas Reinys1925-09-25 – 1926-04-209Leonas Bistras1926-04-21 – 1926-06-1410Mykolas Sleževičius1926-06-15 – 1926-12-1611Augustinas Voldemaras1926-12-16 – 1929-09-1912Dovas Zaunius1929-11-08 – 1934-06-1213Stasys Lozoraitis sj.1934-06-12 – 1938-12-0514Juozas Urbšys1938-12-05 – 1940-06-1615Stasys Lozoraitis (diplomatijos šefas)1940-06-16 – 1983-12-2416Stasys Antanas Bačkis (diplomatijos šefas)1983-12-24 – 1991-09-06

 Nuo 1990 m. 









Dėl duomenų prieštaringumo ir netikslumo šaltiniuose nenurodoma kai kurių ministrų partinė priklausomybė.Nr.MinistrasLaikotarpisPolitinė partijaMinistrų kabinetasNuoIki1115x115pxAlgirdas Saudargas1990 m. balandžio 11 d.1992 m. gruodžio 17 d.K. D. PrunskienėsA. ŠimėnoG. VagnoriausA. A. Abišalos2115x115pxPovilas Gylys1992 m. gruodžio 17 d.1996 m. gruodžio 10 d.LDDPB. LubioA. ŠleževičiausL. M. Stankevičiaus3115x115pxAlgirdas Saudargas1996 m. gruodžio 10 d.2000 m. lapkričio 9 d.LKDPG. Vagnoriaus (II)R. PaksoA. Kubiliaus4122x122pxAntanas Valionis2000 m. lapkričio 9 d.2006 m. liepos 18 d.Išsikėlė patsR. Pakso (II)(4)NS(SL)A. M. BrazauskoA. M. Brazausko (II)599x99pxPetras Vaitiekūnas2006 m. liepos 18 d.2008 m. gruodžio 9 d.LVLSG. Kirkilo6120x120pxVygaudas Ušackas2008 m. gruodžio 9 d.2010 m. sausio 26 d.DĖL LIETUVOS RESPUBLIKOS UŽSIENIO REIKALŲ MINISTRO V. UŠACKO ATSISTATYDINIMOTS-LKDA. Kubiliaus (II)7107x107pxAudronius Ažubalis2010 m. vasario 11 d.Prisiekė ir pradėjo eiti pareigas ministras A.Ažubalis2012 m. gruodžio 13 d.TS-LKDA. Kubiliaus (II)7102x102pxLinas Antanas Linkevičius2012 m. gruodžio 13 d.2020 m. gruodžio 11 d.LSDPA. ButkevičiausS. Skvernelio(7)LSDDP8101x101pxGabrielius Landsbergis2020 m. gruodžio 11 d.2024 m. gruodžio 12 d.TS-LKDI. Šimonytės9107x107pxKęstutis Budrys2024 m. gruodžio 12 d.2025 m. rugsėjo 25 d.Išsikėlė pats(LSDP)Su prezidento paramaG. Palucko(9)2025 m. rugsėjo 25 d.  I. Ruginienės

 Taip pat skaitykite 
 Lietuvos diplomatinės misijos
 Lietuvos tarptautiniai santykiai

 Išnašos 

 Nuorodos 
 Oficialus LR užsienio reikalų ministerijos tinklalapis (lietuvių, anglų k.)


Kategorija:Užsienio reikalų ministerijos
Kategorija:Lietuvos užsienio politika